న్యూఢిల్లీ: స్మార్ట్ సిటీల పథకంలో మరో 30 నగరాలు చోటు సంపాదించినట్ట కేంద్ర ప్రభుత్వం శుక్రవారం ప్రకటించింది. ‘స్మార్ట్ సిటీ మిషన్’ కింద రెండేళ్ల నుంచి అమలు చేస్తున్న ఈ పథకంలో.. కొత్త వాటితో కలిపి మొత్తం 90 నగరాలు చేరినట్టయింది. తాజా స్మార్ట్ సిటీల జాబితాలో తిరువనంతపురంతో పాటు అమరావతి, కరీంనగర్ పట్టణాలకు అగ్రస్థానం దక్కింది. ఈ రోజు కేంద్ర పట్టణాభివృద్ధి శాఖ మంత్రి ఎం వెంకయ్య నాయుడు నూతన స్మార్ట్ నగరాల జాబితా విడుదల చేశారు. త్రివేడ్రం, నయారాయ్పూర్, రాజ్కోట్, అమరావతి, పాట్నా, కరీంనగర్, ముజాఫర్పూర్, పుదుచ్చేరి, గాంధీనగర్, శ్రీనగర్, సాగర్, కర్నాల్, సాత్నా, బెంగళూరు, సిమ్లా, డెహ్రాడూన్, తిరుపూర్, పింప్రి, పింప్రి చించ్వాద్, బిలాస్పూర్, పసిఘాట్, జమ్మూ, దాహోడ్, తిరునవేలి, తూటుక్కుడి, తిరుచిరాపల్లి, ఝాన్సీ, అయిజాల్, అలహాబాద్, అలీఘడ్, గంగ్టోక్ తదితర పట్టణాలున్నాయి.మొత్తం 40 నగరాలకు గానూ 45 నగరాలు పోటీపడ్డాయనీ... అయితే అందులో 30 నగరాలు ఎంపికయ్యాయని వెంకయ్యనాయుడు వెల్లడించారు. స్మార్ట్ సిటీ పథకం కింద ఈ నగరాలను అభివృద్ధి చేసేందుకు కేంద్రం రూ. 57,393 కోట్లు ఖర్చు చేయనుంది. ఇందులో రూ.46,879 కోట్లు మౌలిక సదుపాయాలకు, రూ.10,514 కోట్లు టెక్నాలజీ పరంగా గవర్నెన్స్ను అభివృద్ధి చేసేందుకు వెచ్చించనున్నారు.
newdhilly: smart siteela pathakamlo maro 30 nagaraalu chotu sampadinchinatta kendra prabhutvam sukravaaram prakatinchindi. ‘smart city mishan’ kinda rendella nunchi amalu chestunna ee pathakamlo.. kotta vaatitho kalipi mottam 90 nagaraalu cherinattayindi. taja smart siteela jaabitaalo tiruvanantapuramto paatu amaravati, karinnagar pattanaalaku agrasthaanam dakkindi. ee roju kendra pattanaabhivruddhi saakha mantri em venkayya nayudu noothana smart nagaraala jabita vidudala chesaru. trivedram, nayaraypur, rajcot, amaravati, patna, karinnagar, mujafarpur, puducheri, gandhinagar, srinagar, sagar, karnal, satna, bengaluru, simla, dehradoon, tirupur, pimpri, pimpri chinchwad, bilaspur, pasighat, jammoo, dahod, tirunaveli, thootukkudi, tiruchirapalli, jhaansee, aizal, alahabad, alighad, gangtok taditara pattanaalunnaayi.mottam 40 nagaraalaku gaanuu 45 nagaraalu potipaddayani... ayithe andulo 30 nagaraalu empikayyaayani venkayyanaayudu velladinchaaru. smart city pathakam kinda ee nagaraalanu abhivruddhi chesenduku kendram roo. 57,393 kotlu kharchu cheyanundi. indulo roo.46,879 kotlu moulika sadupaayaalaku, roo.10,514 kotlu technology paramgaa gavarnensnu abhivruddhi chesenduku vechinchanunnaaru.